open-index/open-wikipedia-markdown huggingface dataset:
Barbara Radziwiłł

**Barbara Radziwiłł** (; 1520 – 8. toukokuuta 1551) oli liettualaisesta ylhäisaatelistosta lähtöisin oleva Puolan kuningatar ja Liettuan suurherttuatar. Hänen puolisonsa oli kuningas Sigismund II.

Barbora Radvilaitėn isä oli merkittävään liettualaiseen Radvilan aatelissukuun kuulunut Trakain linnanherra (voivodi) ja Liettuan suuriruhtinaskunnan hetmanni Jurgis Radvila (1480–1541, puolalaisittain Jerzy Radziwiłł) ja hänen äitinsä oli puolalainen aatelinen Barbara Kola. Barbora Radvilaitė avioitui 1537 Stanislovas Goštautasin (k. 1542) kanssa, joka oli Navahrudakin voivodi, ja leskeksi jäätyään uudemman kerran vuonna 1547 Puolan kuninkaan Sigismundin kanssa.

Barbaran ja Sigismundin avioliitto oli rakkaussuhde, ja Sigismund sai kohdata aatelin ja oman äitinsä voimakasta vastustusta avioliiton vuoksi. Siitä oli poliittisia seurauksia, sillä se suosi Radziwillin magnaattisuvun asemaa ja valtaa Puolassa. Sejm vaati avioeroa. Kuninkaan ja aateliston välinen kiista kesti kaksi vuotta, kunnes Barbara 7. joulukuuta 1550 kruunattiin kuningattareksi. Barbara oli sivistynyt ja häntä kuvaillaan Euroopan kauneimpiin kuuluvaksi naiseksi, joka oli kiinnostunut muodosta ja kauneudenhoidosta. Hän kuoli jo 1551, ja huhujen mukaan anoppi olisi myrkyttänyt hänet.
Kolmion kulmanpuolittajien leikkauspiste

**Kolmion kulmanpuolittajien leikkauspiste** on geometriassa kolmion sisäpiste, joka syntyy, kun kolmion jokaisen kärjen kulmanpuolittaja leikkaa toisensa. Leikkauspiste on eräs kolmion merkillisestä pisteistä, ja se on luetteloitu *Kimberlingin pisteiden luetteloon* tunnuksella \scriptstyle X_{1}. Pisteen nimeksi valitaan joskus **I** johtuen ilmeisesti sen monikielisestä nimestä, joka kirjoitetaan englanniksi *incenter*. Se viittaa kolmion sisään piirrettyyn ympyrään, jonka keskipiste se samalla on.

## Sijainti kolmiossa
Kulmanpuolittaja kulkee yhtä kaukana puolittamansa kulman vasemmasta ja oikeasta kyljestä, joten leikkauspiste on yhtä kaukana kaikista kolmion sivuista. Ympyrä, jolla on säteenään tämä etäisyys, sivuaa kolmion jokaista sivua sisältäpäin. Leikkauspisteen etäisyys sivuista a, \, b \ ja \ c on säteen r suuruinen
:r=\sqrt{\frac{(s-a)(s-b)(s-c)}{s}}, 
kun kolmion piirin pituuden puolikas on s=\tfrac{1}{2}(a+b+c). 

### Karteesit koordinaatit
Kolmion kolme kärkeä merkitään A(x_a,y_a), B(x_b,y_b), ja C(x_c,y_c) ja kärkien vastaiset sivut merkitään vastaavilla pienillä kirjaimilla a, b ja c. Leikkauspisteen koordinaatit ovat silloin
:\bigg(\frac{a x_a+b x_b+c x_c}{a + b + c},\frac{a y_a+b y_b+c y_c}{a + b + c}\bigg). 

### Trilineaariset koordinaatit
Pisteen trilineaariset koordinaatit ovat 1 : 1 : 1 eli leikkauspiste sijaitsee yhtä etäällä kaikista sivuista.

### Barysentriset koordinaatit
Pisteen barysentriset koordinaatit ovat \sin \alpha \, : \, \sin \beta \, : \, \sin \gamma = a : b : c.

## Muuta
* Kolmion ulkokeskuskolmion ortokeskus on samalla kolmion kulmien puolittajien leikkauspiste.
* Leikkauspiste sijaitsee Eulerin suoralla vain tasakylkisellä kolmiolla.

## Lähteet
* 
* 
* 

### Viitteet
Matka manalaan

**Matka manalaan** eli **Tyranni** (; ) on Lukianoksen kirjoittama satiiri, joka sijoittuu nimensä mukaisesti Haadekseen eli manalaan.

## Historia

Lukianos eli ja kirjoitti 100-luvulla. Hänet tunnetaan ennen kaikkea satiireistaan. *Matka manalaan* perustuu mahdollisesti Menippoksen niin kutsuttua menippolaista satiiria edustaneeseen, sittemmin kadonneeseen teokseen *Nekyia*. Lukianos oli käyttänyt kyseistä teosta hyödykseen myös kirjoittaessaan omaa teostaan *[[Menippos (Lukianos)|Menippos eli Nekyomanteia]]*, ja sijoitti mahdollisesti ylijäänyttä aineistoa tähän toiseen satiiriinsa. Tyylillisesti ja tapahtumapaikkansa osalta teos muistuttaa myös Lukianoksen teosta *[[Kuolleiden keskusteluja]]*.

## Sisältö

Lukianoksen teos on muodoltaan dialogi eli keskustelu. Se on jaettu 29 lyhyeen lukuun. Teoksessa esiintyvät Kharon, Klotho, Hermes, Rhadamanthys, Teisifone, Megapenthes, Kyniskos, Mikyllos, Vuode, Lamppu sekä joukko kuolleita.

Kharon ja Klotho ihmettelevät, miksi kuolleita Haadeen valtakuntaan saatteleva Hermes viipyy. Käy ilmi, että tällä on ollut vaikeuksia saada juuri kuollut tyranni Megapenthes raahattua Haadeeseen. Megapenthes yrittää anella itselleen jatkoaikaa elämään erilaisin perustein: hän haluaisi saattaa sotansa ja rakennusprojektinsa loppuun, paljastaa rahakätkönsä sijainnin vaimolleen sekä järjestää itselleen hienon hautamausoleumin. Hänelle ei kuitenkaan myönnetä lupaa palata maan päälle edes hetkeksi, ja hänet raahataan Kharonin lauttaan. Köyhä suutari Mikyllos riemuitsee, että osat ovat kuoleman jälkeen vaihtuneet; hänellä itsellään ei ollut mitään syytä viivytellä, kun taas maan päällä kerran kadehditut tyrannit menettävät kuoltuaan kaiken onnensa ja loistonsa. Megapenthestä ärsytetään myös lisää kertomalla kaikesta siitä, mitä hänen perinnölleen maan päällä tulee tapahtumaan; käy ilmi, ettei tyrannilla ole koskaan oikeita ystäviä.

Tämän jälkeen Mikyllos ja Megapenthes sekä kuolleiden joukkoon myös kuuluva filosofi Kyniskos saapuvat tuomittavaksi Rhadamanthyksen eteen. Rhadamanthys tutkii sielujen polttomerkeistä, millainen näiden elämä on ollut. Kyniskos toimii Megapentheen syyttäjänä tämän rikoksista; todistajina puolestaan toimivat Megapentheen Vuode ja Lamppu, jotka olivat nähneet kaikki tämän teot. Megapentheen rangaistus on, ettei hän saa juoda Lethe-joen (”Unohdus”) vettä, vaan joutuu muistelemaan sekä menetettyä onneaan että tekosiaan.

## Lähteet

## Kirjallisuutta

### Suomennos

* Lukianos: *Matka manalaan eli tyranni*. Teoksessa 

### Muita käännöksiä

* Lucian: *The Downward Journey or The Tyrant*. Teoksessa 
* Lucian: *Voyage to the Lower World*. Teoksessa  

## Aiheesta muualla

* Lucian: *[http://www.perseus.tufts.edu/hopper/text?doc=Perseus:text:2008.01.0435 Cataplus]*. Perseus. 
* Lucian: *[http://www.sacred-texts.com/cla/luc/wl1/wl181.htm Voyage to the Lower World]*.
Jutty Ranx

**Jutty Ranx** on yhdysvaltalainen elektronista tanssimusiikkia soittava yhtye, johon kuuluvat Justin Taylor, Ryan Malina ja suomalaisen Beats and Styles -yhtyeen dj Jaakko Manninen. Yhtye julkaisi ensimmäisen studioalbuminsa, *Jutty Ranx* syksyllä 2013. Yhtyeen singleä ”I See You” on myyty Italiassa kaksinkertaiseen platinaan oikeuttava määrä.

## Lähteet

## Aiheesta muualla
* Jutty Ranxin kotisivut
Sloggi

**Sloggi** on yksi sveitsiläisen Triumph Internationalin alusvaatemerkeistä. Sloggi-merkki otettiin käyttöön 1979 pääasiassa puuvillasta ja lycrasta valmistettavien ihonmyötäisten ja pehmeiden alusvaatteiden markkinoimiseksi. Aluksi Sloggi oli vain naistenmerkki, kunnes vuonna 1986 lanseerattiin ensimmäinen miestenmallisto.

*[[Markkinointi & Mainonta]]* -lehden ja Taloustutkimuksen vuosittaisessa Brändien arvostus -tutkimuksessa Sloggi oli vuonna 2014 Suomen kolmanneksi arvostetuin vaatemerkki suomalaismerkkien Nanson ja Reiman jälkeen.

Sloggi käyttää markkinoinnissaan tunnettuja henkilöitä. Syksystä 2014 Sloggin mainoskasvona on australialainen laulaja-näyttelijä Kylie Minogue.

## Lähteet

## Aiheesta muualla
* Sloggi.com
Silent Paprika Films

**Silent Paprika Films** on vuonna 2009 perustettu suomalainen elokuvatuotantoyhtiö Helsingissä. Se on tuottanut lyhytelokuvia, musiikkivideoita ja mainoselokuvia. Yhtiön ovat perustaneet Samuel Häkkinen ja Henna Välkky. Yrityksen asiakkaita ovat olleet mm. TBWA Helsinki, DDB, Telia, Samsung, Neste, Nordea, Nissan, Darkglass Electronics, Neural DSP, Slush, Q-teatteri, Universal Music, Warner Music ja Sony.

## Silent Paprika Filmsin tuottamat elokuvat & musiikkivideot
### Lyhytelokuvia
*Päätös n:o 30001 (2020)
*"When No One Is Around" Rakkautta & Anarkiaa festivaalitraileri (2019)
*We Are In A Dream (2018)
*Älä Paina Nappia (2018)
*The Great Escape (2016)
*Seuraa Valkeaa Jänistä (2016)
*With You (2015)
*Handgun: A Case Of Erectile Dysfunction (2015)
*Tositarkoituksella (2015)
*Pyhän Laurentiuksen Kyyneleet (2014)
*Yesterday (2014)
*Till Death Do Us Part (2013)
*Hevosen Kyyneleet 2: Kissan Kyyneleet (2013)
*Hevosen Kyyneleet (2012)

### Musiikkivideoita
*Kasper - "Taas Tuntemaan"
*OLPEKKALEV - "POLUTON MAA"
*OLPEKKALEV - "IKÄWÄ"
*SMOC - "MAGIC"
*Hardcore Peflet - "Let Me Take Your Soul"
* Jurek – ”Ennen kuin me kadotaan”
* Heli Kajo – ”Jos mä kuolen nuorena”
* Paleface – ”Helsinki – Shangri-La”
* Riku Torkkeli – ”Vuokrakämpässä”
* Juha Tapio – ”Rakastan niin kauan kun mä voin”
*Juha Tapio – ”Sitkeä sydän”
* Kuningasidea – ”Valkoinen lippu"

## Lähteet

*silentpaprikafilms.com
*vimeo.com
Encarnación (Paraguay)

**Encarnación** on Itapúan departementin pääkaupunki Paraguayssa. Kaupunki on perustettu vuonna 1615 ja se tunnettiin alkujaan nimellä Itapúa. Vuonna 2022 siellä oli 106&nbsp;842 asukasta.

## Maantiede

Encarnación sijaitsee Paraguayn Itapúan departementissa Paranájoen varrella noin 370 kilometriä maan pääkaupunki Asunciónista kaakkoon. Joen toisella puolella sijaitsee Argentiina ja Posadasin kaupunki. Kaupunkeja joen yli yhdistää Puente San Roque González de Santa Cruz -silta.  

## Historia
Encarnación tunnettiin alkujaan nimellä Itapúa ja se perustettiin nykyisen Argentiinan puolelle Paranájokea 25. maaliskuuta 1615. Paikka oli Roque González de Santa Cruzin perustama jesuiittojen lähetysasema. Se siirrettiin joen yli nykyiselle paikalleen vuonna 1621. Siirtomaakaudella ja Paraguayn itsenäistyttyä paikka oli tärkeä maan ulkomaankaupan väylä ja se sai nykyisen nimensä vuonna 1848. Se tuli tunnetuksi Paraguayn etuvartioasemana Argentiinan levittäytymistä vastaan. Vastakkainasettelun korvasi lopulta maiden välinen kauppa.

Encarnación liitettiin ykyisin käytöastä poistettuun Paraguayn rautatieverkkoon vuonna 1909. 20. syyskuuta 1926 kaupunkiin iski tuhoisa tornaado, joka surmasi yli 300 paikallista. Helmikuussa 1931 sen valtasivat lyhyeksi aikaa paraguaylaisen anarkistit. Yacyretán vesivoimalan valmsituttua osa kaupungin satama-alueesta jäi veden alle. Joenvarteen valmsitui rantapromenadi vuonna 2011.

## Talous
Kaupunki on vilkas kaupan keskittymä. Se on Paraguaylle huomattava satama Paranájoen varrella. Kaupungista pääsee Argentiinan puolelle Posadasiin San Roque Gonzálezin kansainvälistä siltaa pitkin.

Paranájoki on padottu lähellä Encarnaciónia Yacyretán padolla, joka tuottaa sähköä sekä Paraguaylle että Argentiinalle. Padon taakse muodostunut tekoallas hukutti alleen historiallisia kohteita, joten sitä vastustettiin. Padon rakentamisen yhteydessä jokivartta kunnostettiin, ja Encarnaciónista onkin tullut suosittu rantalomakohde, joka houkuttelee matkailijoita myös Argentiinan puolelta.

## Väestö
Encarnaciónin asukasluku oli Paraguayn vuoden 2022 väestönlaskennan mukaan 106&nbsp;842.

## Lähteet

## Aiheesta muualla
Raglan-hiha

**Raglan-hiha** on etenkin urheiluasuissa käytettävä hihatyyppi, joka ulottuu pääntiehen asti. Se on saanut nimensä brittiläisen lordi Raglanin mukaan,  jonka sanotaan käyttäneen tämän tyyppistä takkia menetettyään kätensä Waterloon taistelussa.

Raglan-hiha tekee vaatteesta helpomman pukea päälle. Sitä käytetään muun muassa sadetakkien hihamallina.

## Lähteet
Prometheus (Lukianos)

**Prometheus** (; ) on Lukianoksen kirjoittama satiiri, joka liittyy Prometheus-myyttiin.

## Historia

Lukianos eli ja kirjoitti 100-luvulla, ja hänet tunnetaan ennen kaikkea satiireistaan. Hänen teoksensa *Prometheus* on parodia Aiskhyloksen *Prometheis*-trilogiaan kuuluneen tragedian *[[Kahlehdittu Prometheus]]* avauksesta. Toisaalta teoksen on nähty jatkavan Platonin *[[Protagoras (dialogi)|Protagoras]]*-dialogin perintöä; Platonin dialogissa Prometheus esiintyy Protagoraan puheessa ihmiskunnan hyväntekijänä. Yleisesti Prometheus-myytin pohjana on ollut Hesiodoksen kuvaus teoksissa *[[Jumalten synty]]* ja *[[Työt ja päivät]]*.

Teoksella on joissain käsikirjoituksissa otsikko *Prometheus eli Kaukasus*. Näin se on ilmeisesti haluttu erottaa Lukianoksen teoksesta *Sille joka sanoi ”Olet kirjallinen Prometheus”*. Prometheus esiintyy myös Lukianoksen satiirissa *[[Jumalien keskusteluja]]*.

## Sisältö

Lukianoksen teos on muodoltaan dialogi eli keskustelu. Se on jaettu 21 lyhyeen lukuun. Teoksen tyyli muistuttaa *Jumalien keskusteluja* sekä menippolaista satiiria.

Keskustelu sijoittuu Kaukasus-vuorelle ja siinä esiintyvät titaani Prometheuksen lisäksi Hermes ja Hefaistos. Nämä ovat ristiinnaulitsemassa Prometheusta vuoren rinteelle Zeuksen käskystä, koska tämä oli huijannut ylijumalaa uhrilihojen jaossa, tehnyt ihmiset savesta ja varastanut tulen jumalilta ihmisille. Prometheus kuitenkin haastaa Hermeen ja Hefaistoksen oikeudenkäyntiä muistuttavaan keskusteluun: hän pyytää näitä toimimaan syyttäjinään ja alkaa itse pitää puolustuspuhetta itselleen.

Prometheus vastaa Zeukselta peräisin olleisiin syytöksiin sanomalla, että tämä on vain pikkumainen, jos suuttuu leikinteosta uhrilihojen jaossa noin paljon. Ihmisten luominen taas oli jumalille hyödyksi, koska seurauksena autio maa on tullut asutetuksi ja kaunistetuksi, ja jumalienkin autuus ilmenee paremmin, kun sitä voi verrata ihmisiin. Tuli taas on luonteeltaan sellainen, ettei sitä voi todella varastaa; kukaan ei menetä tultaan, vaikka joku toinen käyttäisikin sitä oman tulensa sytyttämiseen.

Hermes kuitenkin vastaa, että Zeus olisi vain suuttunut Prometheuksen puolustuksesta lisää ja lähettänyt entistä useampia kotkia nokkimaan tämän maksaa.

## Lähteet

## Kirjallisuutta

### Suomennos

* Lukianos: *Prometheus*. Teoksessa 

### Muita käännöksiä

* Lucian: *Prometheus*. Teoksessa 
* Lucian: *Prometheus*. Teoksessa  

## Aiheesta muualla

* Lucian: *[http://www.perseus.tufts.edu/hopper/text?doc=Perseus:text:2008.01.0439 Prometheus]*. Perseus. 
* Lucian: *[http://www.sacred-texts.com/cla/luc/wl1/wl112.htm Prometheus on Caucasus]*.
Dalton Prout

**Dalton Prout** (s. 13. maaliskuuta 1990 LaSalle, Ontario) on kanadalainen uransa päättänyt jääkiekkoilija.

## Ura
Prout pelasi ennen ammattilaisuraansa viisi kautta (2006–2011) juniorisarja OHL:ssä, joukkueinaan Sarnia Sting, Barrie Colts ja Saginaw Spirit. Hän toimi viimeisellä juniorikaudellaan Coltsin kapteenina ennen tammikuussa 2011 tapahtunutta siirtoa Spiritiin.

Columbus Blue Jackets varasi Proutin  kuudennella kierroksella, vuorolla 154. Hän aloitti juniorivuosiensa jälkeen vuonna 2011 farmijoukkue Springfield Falconsissa AHL:ssä, jossa pelasi lähes koko ensimmäisen ammattilaiskautensa, yli 60 ottelua. Hän pääsi pelaamaan kaudella 2011–2012 myös viisi NHL-ottelua, ensimmäisen 30. maaliskuuta 2012 Florida Panthersia vastaan. Prout aloitti myös seuraavan kauden AHL:ssä ja pelasi siellä 40 ottelua, kunnes nousi maaliskuussa 2013 Blue Jacketsin NHL-kokoonpanoon. Hän pelasi työsulun lyhentämällä NHL-kaudella 2012–2013 28 ottelua ja teki seitsemän tehopistettä, maalin ja kuusi syöttöpistettä.   

Prout on saanut kehuja fyysisestä pelityylistään.   

## Lähteet

## Aiheesta muualla
*
Eemeli Railo

**Eemeli Jonas (E. J.) Railo** (vuoteen 1907 **Avelin**, 16. heinäkuuta 1891 Mikkeli – 29. toukokuuta 1961 Helsinki) oli suomalainen liikemies. Hän sai vuorineuvoksen arvonimen 1948.

Railo oli Kesko Oy:n johtokunnan puheenjohtaja ja toimitusjohtaja 1946–1956. Hän oli K-kauppiasryhmän yhteistoiminnan aatteen johtava ideologi suuntaan, joka johti kaupparyhmien muodostumiseen.

## Lähteet
Birgit Klockars

**Birgit Valgerd Klockars** (1. elokuuta 1912 Kruunupyy – 10. tammikuuta 1996 Helsinki) oli suomalainen lähetyssaarnaaja, historiantutkija ja ruotsin kielellä kirjoittanut kirjailija.

Klockarsin vanhemmat olivat rehtori, kansanedustaja Johannes Klockars ja opettaja Karin Wahlbäck. Vaasassa asuessaan Klockars tutustui Pelastusarmeijan toimintaan ja hän liittyi järjestöön päästyään ylioppilaaksi 1930. 

Vuonna 1935 Klockars lähti Kiinaan ja toimi siellä lähetyssaarnaajana Kantonissa sijainneessa Pelastusarmeijan koulussa ja lastenkodissa. Toisen maailmansodan aikana yhteydet kotimaahan katkesivat lähes täysin, mutta Klockars jatkoi lastenkodin johtajana vaikeissa oloissa. Hän pääsi palaamaan Suomeen vasta vuonna 1946. Paluun jälkeen hän erosi Pelastusarmeijasta ja alkoi opiskella teologiaa, psykologiaa ja kasvatusoppia. Klockars palasi Kiinaan vielä syksyllä 1948 työskennellen nyt Berlinmission-järjestön lähetysasemalla Kantonissa. Kommunistien tultua valtaan Kiinassa lähetystyö kävi mahdottomaksi ja Klockars palasi Suomeen kesällä 1950.

Vuonna 1952 Klockars kääntyi katoliseen uskoon ja opiskeli sitten Åbo Akademissa valmistuen filosofian kandidaatiksi 1956 ja tohtoriksi 1960. Väitöskirjan aiheena oli 1300-luvulla elänyt Turun piispa Hemming. Myöhemmin Klockars julkaisi tutkimuksia pyhästä Birgitasta ja Naantalin birgittalaisluostarista.

## Teoksia
* *Hur var det i Kina?*. Lindqvist, Stockholm 1947 (suomeksi nimellä *Minkälaista oli Kiinassa?*. Suomen lähetysseura, Helsinki 1951)
* *Evigt ögonblick* : dikter. Förbundet för svenskt församlingsarbete i Finland, Helsingfors 1948
* *Att kunna le*. Schildt, Helsingfors 1952
* *Biskop Hemming av Åbo*, väitöskirja. Skrifter utgivna av Svenska litteratursällskapet i Finland 379. Svenska litteratursällskapet i Finland, Helsingfors 1960
* *Birgitta och böckerna : en undersökning av den heliga Birgittas källor*. Kungl. Vitterhets-, historie- och antikvitetsakademien, Historiska serien D 11. Almqvist & Wiksell, Stockholm 1966
* *Jumala rakastaa meitä* ; suom. Irma Väisänen ; kuv. Franciska Stenius. Katolinen tiedotuskeskus, Helsinki 1972
* *Birgittas värld*. Geber, Stockholm 1973
* *I Nådens dal : klosterfolk och andra c. 1440-1590*. Skrifter utgivna av Svenska litteratursällskapet i Finland nr 486. Svenska litteratursällskapet i Finland, Helsingfors 1980
* *Ett år - ett liv'. Schildt, Helsingfors 1984
* *Radioandakter'. KATT Katolsk informationstjänst, Helsingfors 1992
* *Vit väg / Valkea tie* ; käännös Outi Kecskeméti ; kuvat Tuula Luoma. Katekeettinen keskus, Helsinki 1994
* *Ett hem - en värld*. Scriptum, Vasa 2004

## Palkinnot
* SLS:n palkinto 1961, 1968, 1972, 1977

## Lähteet
* 
* Biografiskt lexikon för Finland : Klockars, Birgit (1912–1996) Missionär, författare, historiker
Oceans (Pearl Jamin kappale)

”**Oceans**” on yhdysvaltalaisen rockyhtyeen Pearl Jamin kappale ja neljäs single yhtyeen vuonna 1991 julkaistulta esikoisalbumilta *[[Ten (Pearl Jamin albumi)|Ten]]*. Laulun sanoitus on yhtyeen laulajan Eddie Vedderin, sävellys on Vedderin, kitaristi Stone Gossardin ja basisti Jeff Amentin yhteistyötä. Kappaleen remix-versio on julkaistu ”Even Flow” -singlellä ja *Tenin* uusintapainoksella vuonna 2009.

”Oceans” on soitettu avoimella D-virityksellä. Kappale poikkeaa musiikillisesti ja tekstillisesti muista Tenin kappaleista. Vuonna 1994 *[[Bass Player]]in* haastattelussa Ament kertoi, että kun he valitsivat kappaleita Tenille, he ajattelivat, että on tärkeää valita myös oudompia hetkiä kuten Oceans, joka mahdollisti toisenlaisille musiikillisille alueille matkaamisen.

## Sanoitus

”Oceansin” sanoitusta inspiroi Vedderin mieltymys surffaamiseen. Kappaleen jälkeen MTV Unpluggedissa vuonna 1992 Vedder sanoi: "[se oli] pikku rakkauslaulu jonka kirjoitin surffilaudastani ... ei, oikeasti se oli eräälle Beth-nimiselle jonka toivottavasti näen huomenna."

## Julkaisu

”Oceans” julkaistiin kansainvälisillä markkinoilla vuonna 1992, mutta Yhdysvalloissa vasta 27. kesäkuuta 1995. Single saavutti Top30-sijoituksen Alankomaissa ja kohtuullisen Top20-sijoituksen Uudessa Seelannissa. 

## Musiikkivideo

Kappaleen musiikkivideon ohjasi Josh Taft, joka oli aiemmin ohjannut myös ”Aliven” ja ”Even Flown” musiikkivideot. Video kuvattiin Havaijilla syyskuussa 1992. Musavalkoisella videolla on näkymiä yhtyeestä ja muista ihmisistä Havaijilla ja muun muassa Vedder surffaamassa, ihmisiä uimassa ja juoksemassa ja pieniä koneita lentämässä. Videolla nähdään myös otteita War Memorial Gymnasiumissa Mauilla kuvatusta esiintymisestä. Videota ei julkaistu Yhdysvalloissa ollenkaan. Video on *[[Touring Band 2000]]* -DVD:n bonussisältönä.

## Live-esitykset

”Oceans” esitettiin yleisölle ensimmäisen kerran Off Ramp Caféssa Seattlessa 17. toukokuuta 1991. Sen jälkeen sitä on soitettu keikoilla yli 70 kertaa. Pearl Jam esitti kappaleen myös vuoden 1992 *[[MTV Unplugged]]* -sessiossa, mutta sitä ei näytetty ohjelmassa. Liveversioita kappaleesta on julkaistu useilla bootleg-levyillä ja *[[Live in NYC 12/31/92]]* -albumilla. Kappale on myös *Tenin* uudelleenjulkaisun MTV Unplugged DVD:llä.

## Kappaleet
# 
# 
# 
# 

* Live-esitykset VARA Radio, 8. kesäkuuta 1992, Pinkpop Festival, Alankomaat

## Lähteet

## Aiheesta muualla

* Sanoitus Pearl Jamin kotisivuilla
Thomas von Rajalin

**Thomas von Rajalin** (lokakuu 1673 – 4. syyskuuta 1741 Haminan ulkopuolella) oli ruotsalainen  laivastoupseeri, joka yleni amiraaliksi ja aateloitiin. 

Suomessa syntyneen von Rajalinin vanhemmista ei ole varmaa tietoa. Suomen kansallisbiografian mukaan hän kuului oletettavasti Huittisista lähtöisin olevaan Rajalenius-nimiseen pappissukuun ja oli mahdollisesti syntynyt siellä. Hän toimi ensin tavallisena merimiehenä ja sitten yhdeksän vuotta Englannin laivastossa, kunnes siirtyi Ruotsin amiraliteettikollegioon opetusperämieheksi 1699. Von Rajalin osallistui 1715 menestyksekkäästi suureen Pohjan sotaan laivallaan *Verden*.  Sodan päätyttyä hän palasi amiraliteettikollegioon ja osallistui Ruotsin laivaston kehittämiseen. Hän julkaisi tutkimukset *Nödig underrättelse om navigation eller styrmanskonsten* (1728) ja *Nödig underrättelse om skeppsbyggeriet* (1730), joista sai hallitukselta huomattavan rahapalkkion. Hän laati myös virallisen meriohjesäännön. Vara-amiraaliksi von Rajalin ylennettiin 1741, jolloin hänet myös aateloitiin ja määrättiin alkaneessa Hattujen sodassa laivaston päälliköksi. Von Rajalin oli  laivastoineen kesän 1741 Haminan tienoilla, missä kuitenkin suurin osa hänen miehistöään kuoli elintarvikkeiden puutteesta johtuvaan tautien leviämiseen, kuten hän itsekin.

Von Rajalinin ensimmäinen puoliso vuodesta 1706 oli Botilla Hallengren (k. 1727) ja toinen vuodesta 1738 Maria Brigitta Fust (k. 1804).

## Lähteet

## Aiheesta muualla
* Kansilehti, johdanto ja sisällysluettelo, ''Nödig underrättelse om navigation eller styrmanskonsten'' (Viitattu 22.9.2013)
*  Kansilehti ja johdanto, ''Nödig underrättelse om skeppsbyggeriet'' (Viitattu 22.9.2013)
Caffè Pascucci

**Caffè Pascucci** on italialainen kahvilaketju. Sillä on kahviloita Grönlannissa, Yhdysvalloissa, Etelä-Koreassa, Egyptissä ja Japanissa. Vuonna 2011 ketjulla oli 350 kahvilaa ympäri maailmaa, näistä 190 sijaitsi Etelä-Koreassa.

## Lähteet

## Aiheesta muualla
* http://www.pascucci.it/
Rake (rautakauppa)

**Rake Oy** on vuonna 1867 perustettu suomalainen yritys, joka on aiemmin harjoittanut rauta- ja laivatarvikkeiden tukku- ja vähittäiskauppaa. Sen on perustanut Israel Nyman. Vuodesta 1906 liikkeen nimi oli Helsingin rakennusainekauppa Oy, vuodesta 1932 Rake Oy. 

1960-luvun lopulla, jolloin Rake liittyi Rautia-ketjuun, Rakella oli Helsingissä 16 liikettä ja lisäksi liikkeet Karkkilassa ja Hyvinkäällä. Yritykseen kuului lisäksi Helsingin Rauta, Hämeen Rautakauppa Hämeenlinnassa ja Rautakauppa Alsta Lahdessa sekä hotelli-ravintola Klaus Kurki (nyk. Klaus K) ja Ravintola Tullinpuomi Helsingissä. Tuotantolaitoksia sillä oli tiilitehdas Jokelassa ja turvetehdas Karjaalla. Vuonna 1962 yrityksessä oli henkilökuntaa 850. Raken tunnetuin liike oli Helsingin Erottajan ja Bulevardin kulmassa niin sanotussa Raken talossa vuosina 1920–1982 toiminut tavaratalo. Myös Maxi-hypermarketketju oli Raken omistuksessa kunnes se myytiin Elannolle 1982.

Yrityksen toimitusjohtaja oli vuoteen 1903 Israel Nyman, 1904–1947 kauppaneuvos Alwar Niklander ja vuodesta 1947 pääkonsuli A. Kivilahti. Vuosina 1967–1968 vt. toimitusjohtajana toimi lähes 60 vuotta yrityksessä muun muassa kaupallisena johtajana työskennellyt kauppaneuvos Nestori Marttila. Vuodet 1968–1988 toimitusjohtajana oli pääkonsuli Klaus Cederberg. Vuodesta 1988 toimitusjohtajana on toiminut Kenneth Cederberg.

Rake Oy on nykyään Rake-konsernin emoyhtiö. Yritys ei enää toimi kaupan alalla, vaan vuokraa liiketiloja omistamistaan kiinteistöistä Helsingin Bulevardilla. Se oli pitkään yhtenä omistajana Klaus K -hotellin omistavassa hotelliyritys Kämp Groupissa (nykyinen Kämp Collection Hotels), kunnes tuo yhtiö myytiin norjalaiselle Petter Stordalenille vuonna 2019.

## Lähteet

## Aiheesta muualla
* Rake Oy Pörssitiedon netissä
San Lorenzo (Paraguay)

**San Lorenzo ** on  kaupunki  Paraguayssa. Vuonna 2002 siellä oli noin 204&nbsp;000 asukasta.

## Lähteet

## Aiheesta muualla
Luque

**Luque** on   kaupunki  Paraguayssa. Vuonna 2002 siellä oli noin 171&nbsp;000 asukasta.

Paraguayn suurin kansainvälinen lentokenttä, Silvio Pettirossin lentoasema, sijaitsee Luquessa, vaikka sitä kutsutaan usein Asunciónin lentoasemaksi.

Luque on perustettu vuonna 1635. Kolmoisliiton sodan aikana 1865–1870 se toimi Paraguayn pääkaupunkina. Kaupungista on hyvät rautatie- ja maantieyhteydet nykyiseen pääkaupunkiin Ascuncioniin, ja Luquessa tuotetaan elintarvikkeita pääkaupungin markkinoille. Kaupungin teollisuus valmistaa myös mm. kitaroita, saippuaa, viinaa, tiiliä ja kaakeleita.

## Lähteet

## Aiheesta muualla
Maiden England ’88

**Maiden England ’88** on brittiläisen metallimusiikkia esittävän Iron Maidenin livealbumi. Albumi on nauhoitettu yhtyeen *[[Seventh Tour of a Seventh Tour]]*-maailmankiertueella Birminghamissa, Englannissa National Exhibition Centre-areenalla 27. ja 28. marraskuuta vuonna 1988 järjestetyissä konserteissa. Albumi julkaistiin maailmanlaajuisesti 25. maaliskuuta 2013.

Albumin sisältö on pitkälti täysin vuonna 1989 VHS-formaatissa julkaistun konserttivideon *[[Maiden England]]* kanssa vastaava, mutta albumi sisältää alkuperäiseltä julkaisulta poisleikattua materiaalia konsertin päättävien kappaleiden muodossa. Albumin alkuperäisellä painoksella mukana olleiden kappaleiden tuottajaksi on merkitty jo eläkkeellä oleva yhtyeen entinen luottotuottaja Martin Birch ja vuoden 2013 painoksen ennen julkaisemattomilla kappaleilla tuottajana on toiminut yhtyeen nykyinen yhteistyökumppani Kevin Shirley. Yhtye julkaisi albumin tiimoilta alkuperäisen konsertin myös samannimisenä DVD-julkaisuna, joka yhtyeen konsertin ohella sisältää myös dokumentin, yhtyeen historiaa käsittelevän *[[12 Wasted Years]]in* sekä viisi musiikkivideoa.

### Kappalelista

## Kokoonpano
*Bruce Dickinson - laulu
*Steve Harris - basso
*Dave Murray - kitara
*Adrian Smith - kitara, taustalaulu
*Nicko McBrain - rummut

Vierailevat muusikot;
*Michael Kenney - koskettimet

## Katso myös
**[[Maiden England]]*

## Lähteet

## Aiheesta muualla
* 
*
Lexus LFA

**Lexus LFA** on 2-ovinen ja 2-paikkainen superauto, joka esiteltiin Tokion autonäyttelyssä lokakuussa 2009. LF-A konsepti esiteltiin jo vuonna 2005, jota seurasi uudempi konsepti vuonna 2007. Vuonna 2008 oli LFA:n avoversion konseptin vuoro. Mallin myynti alkoi heti auton esittelyn jälkeen lokakuussa 2009. Auton tuotanto alkoi joulukuussa 2010. Mallia valmistettiin vain 500 kappaletta.

## Tekniikkaa
Kori on valmistettu hiilikuituvahvisteisesta CRFP-muovista joka edistää vääntöjäykkyyttä ja alentaa kokonaismassaa. Erikoislaatuinen kori on 100&nbsp;kg kevyempi kuin vastaava alumiinirakenne. Kokoonpanossa käytetyt hiilikuidun ja metallin liitostekniikat ovat kokonaan Lexuksen itse kehittämiä. Kori sisältää myös tasaisen pohjarakenteen sekä peräosan diffuusorin, joka lisää korkeilla ajonopeuksilla takapään pitoa.
Moottori on sijoitettu ohjaamon eteen ja etuakselin taakse. Tehokkaan V10 moottorin suunnittelussa on kiinnitetty erityistä huomiota äänimaailmaan ja moottorin äänet ohjataankin erikseen auton sisätiloihin, jotta ajokokemus olisi täydellinen. Öljy- ja vesipumput ovat moottorin takaosassa. Vaihteisto ja polttoainesäiliö sijaitsevat taka-akselin edessä, jolloin massaa on saatu lähemmäksi auton keskipistettä. Painopisteen sijainti vaihtelee tällöin mahdollisimman vähän mutka-ajossa, jolloin suorituskykyä ja vakautta on saatu parannettua.
Autossa käytetään kuusinopeuksista, automatisoitua sekventiaalivaihteistoa, joka pystyy vaihtamaan välitystä 0,2 sekunnissa. Vaihteleviin ajotilanteisiin on valittavissa neljä erilaista ajo-ohjelmaa ja seitsemän vaihtokierrosnopeutta.
Suurikokoiset, hiilikeraamiset jarrut on suunniteltu pitkäkestoista rata-ajoa silmällä pitäen. Etujousitus on toteutettu päällekkäisin kolmiotukivarsin, takajousitus puolestaan monivarsituennalla.

## Tekniset tiedot
* Teho: 560hv / 412 KW @ 8700 r/min
* Vääntö: 480 Nm
* Voimansiirto: takaveto
* Paino: 1 480&nbsp;kg
* Huippunopeus: 325&nbsp;km/h
* 0–100&nbsp;km/h: 3,7 s
* Sylinteritilavuus: 4,8 l 
* Sylinterien määrä: 10 
* Venttiilit: 
* Pituus: 4 505&nbsp;mm
* Leveys: 1 895&nbsp;mm
* Korkeus: 1 220&nbsp;mm
## Lähteet

## Aiheesta muualla
Okapyrstöharakka

**Okapyrstöharakka** (*Temnurus temnurus*) on varisten heimoon kuuluva varpuslintu. Se on sukunsa ainoa laji.

## Levinneisyys
Okapyrstöharakkaa esiintyy Kaakkois-Aasiassa. Sitä tavataan Kambodžassa, Kiinassa, Laosissa, Thaimaassa ja Vietnamissa. Lajin populaatiota ei ole arvioitu, mutta Vietnamissa sen on raportoitu olevan epätavallinen. Laji on kuitenkin luokiteltu elinvoimaiseksi.

## Lähteet
Etiopiannaakka

**Etiopiannaakka** (*Zavattariornis stresemanni*) on varisten heimoon kuuluva varpuslintu. Se on sukunsa ainoa laji.

## Tuntomerkit
Etiopiannaakka on 30&nbsp;cm pitkä. Sillä on vaaleanharmaa pää ja vartalo sekä mustat siivet ja pyrstö. Silmän ympärillä on paljas, sininen alue. Sukupuolet ovat samannäköiset, mutta nuoret yksilöt ovat hieman likaisemman harmaita.

## Levinneisyys
Etiopiannaakkaa esiintyy kotoperäisenä Etelä-Etiopiassa. Sen tärkeintä elinaluetta ovat Yabellon luonnonsuojelualueen eteläosat. Laji levinneisyysalueet ovat laikuttaisia ja pieniä. Lajin kannaksi arvioidaan 10&nbsp;000–20&nbsp;000 yksilöä ja se on luokiteltu erittäin uhanalaiseksi.

## Elinympäristö
Etiopiannaakka elää savanneilla, joilla kasvaa jonkin verran akasiapensaita. Se voi elää myös ihmisasutuksen läheisyydessä.

## Lisääntyminen
Etiopiannaakka pesii helmi–maaliskuussa. Laji pesii ryhmissä, joissa pesimättömät parit auttavat pesiviä pareja. Pesä rakennetaan akasiapensaan latvaan 2,5–10 metrin korkeuteen. Munia on enimmillään kuusi. Lajin on havaittu pesivän myös touko–kesäkuussa, joten se saattaa pesiä kahdesti vuodessa tai pesimäkausi voi olla pidempi.

## Ravinto
Etiopiannaakka käyttää ravinnokseen pääasiassa niveljalkaisia.

## Lähteet
Suomen joukkue jääkiekon maailmanmestaruuskilpailuissa 1997

**[[Suomen jääkiekkomaajoukkue]]** vuoden 1997 maailmanmestaruuskisoissa jotka järjestettiin Suomessa.

## Kokoonpano
***Päävalmentaja**:  Curt Lindström

## Lähteet
Klaus Wirzenius

**Klaus-Erik Wilhelm Wirzenius** (2. syyskuuta 1987 Tampere – 13. elokuuta 2025 Tampere) oli suomalainen basisti, kitaristi, laulaja ja muusikko. Klaus-Erik Wirzenius soitti yhtyeissä Anthriel, Bullet Ride, Manzana ja Dave Lindholm. B. Inventive. Hän soitti myös muun muassa Rainbow-yhtyeen laulajien Joe Lynn Turner, Graham Bonnet ja Doogie White kokoonpanoissa heidän Suomen soolokiertueillaan. Levytyshistoriaan sisältyy tunnetuimpina Pate Mustajärvi, Dave Lindholm B. Inventive, Manzana, Anthriel sekä Jani Wickholm.

Wirzenius kuoli tapaturmaisesti Tampereella Näsijärven Massunlahden rannassa. Hän hukkui ollessaan uimassa.

## Lähteet
Suomen joukkue jääkiekon maailmanmestaruuskilpailuissa 1994

**[[Suomen jääkiekkomaajoukkue]]** vuoden 1994 maailmanmestaruuskisoissa, jotka järjestettiin Italiassa.

## Kokoonpano
***Päävalmentaja**:  Curt Lindström

## Katso myös
* Jääkiekon kokoonpanot talviolympialaisissa 1994

## Lähteet
Suomen joukkue jääkiekon maailmancupissa 1996

**[[Suomen jääkiekkomaajoukkue]]** vuoden 1996 maailmancupissa, jossa Suomi putosi puolivälierissä. 

## Kokoonpano
***Päävalmentaja:**  Curt Lindström

## Katso myös
* Suomen joukkue jääkiekon maailmanmestaruuskilpailuissa 1996

## Lähteet
* Hockey Hall Of Fame: Finland roster 1996
Jääkiekon C-sarjan maailmanmestaruuskilpailut 1997

**[[Jääkiekon C-sarjan maailmanmestaruuskilpailut]] 1997** pelattiin Viron Tallinnassa ja Kohtla-Järvellä 22. maaliskuuta - 28. maaliskuuta. Joukkueita oli mukana kahdeksan ja ne jaettiin kahteen lohkoon. 

## Alkusarja
### Lohko A

### Lohko B

## Loppusarjat
### Ylempi jatkosarja

### Alempi jatkosarja

Japani nousi A-sarjaan Kauko-Idän kiintiöllä. Ukraina, Slovenia ja Viro nousivat B-sarjaan. Sarjauudistusten vuoksi C-sarjasta ei pudonnut yhtään joukkuetta.

## Katso myös
* Jääkiekon maailmanmestaruuskilpailut 1997
* Jääkiekon B-sarjan maailmanmestaruuskilpailut 1997
* Jääkiekon D-sarjan maailmanmestaruuskilpailut 1997

## Lähteet
* http://hokej.snt.cz/ms/ms1997.html  
* IIHF.com − World Senior Championship Pool C Estonia 1997
Jääkiekon D-sarjan maailmanmestaruuskilpailut 1997

**[[Jääkiekon D-sarjan maailmanmestaruuskilpailut]] 1997** pelattiin Andorran Canillossa 7.–14. huhtikuuta.

## Alkulohkot
### Lohko A

### Lohko B

## Loppusarjat
### Ylempi jatkosarja

### Alempi jatkosarja

Kroatia, Etelä-Korea, Espanja ja Jugoslavia nousivat C-sarjaan.

## D-sarjan karsinnat 1998
Karsintaryhmä pelattiin Turkin Ankarassa 19.–24. helmikuuta. 

Sarjamuutosten takia kaikki karsintaryhmän joukkueet ja näiden lisäksi Kreikka saivat paikan D-sarjassa 1998.

## Katso myös
* Jääkiekon maailmanmestaruuskilpailut 1997
* Jääkiekon B-sarjan maailmanmestaruuskilpailut 1997
* Jääkiekon C-sarjan maailmanmestaruuskilpailut 1997

## Lähteet
* http://hokej.snt.cz/ms/ms1997.html  
* IIHF.com − World Senior Championship Pool D Spain 1997
Maatiainen (lintulaji)

**Maatiainen** (*Pseudopodoces humilis*) on tiaisten heimoon kuuluva varpuslintu. Se on sukunsa ainoa laji. Maatiainen luokiteltiin aiemmin varisten heimoon, mutta nykyään se luokitellaan kuuluvaksi tiaisiin. Lajin aiempi suomenkielinen nimi oli **pikkuaavikkonärhi**.

## Levinneisyys
Maatiaista tavataan Kiinassa, Intiassa ja Nepalissa. Lajin kantaa ei ole arvioitu, mutta sen on raportoitu olevan melko yleinen.

## Lähteet
Pedro Juan Caballero (Paraguay)

**Pedro Juan Caballero** on Amambayn departementin pääkaupunki Paraguayssa maan Brasilian vastaisella rajalla. Kaupunki on perustettu vuonna 1893 ja sen asukasluku vuonna 2022 oli 127&nbsp;437.

## Maantiede

Pedro Juan Caballero sijaitsee Paraguayn Amambayn departementissa Brasilian rajalla vastapäätä Ponta Poran kaupunkia. Pedro Juan on Paraguayn kaupungeista kauimpana Asunciónista, 536 km päässä.

Kaupunkiin on maantieyhteys Concepciónista, ja Ponta Poran puolelle ulottuu Brasilian rautatieverkko. Kaupungissa on pieni lentokenttä mutta sinne ei ole aikataulunmukaista lentoliikennettä. Matkailijat käyvät kaupungissa lähinnä matkalla läheisiin luontokohteisiin.

## Historia
Pedro Juan Caballero on perustettu vuonna 1893 maille, jotka antoi tuolloin vaikutusvaltaisen teollisuusyhtiö Industrial Paraguayan osakkeenomistaja Jorge Gómez. Paikkakunnan prustamisen taustalla oli tarve luoda huoltokeskus alueen mateepuualueille. Se sai nykyisen nimensä vuonna 1901 Pedro Juan Caballeron mukaan. Kaupunkia kutsutaan yleisesti nimellä Pedro Juan.

Kaupunki alkoi etenkin 1970-luvulta alkaen kehittyä tuonti- ja vientipaikkana ulkomaankaupalle. Alkujaan huomattavaa liikennettä oli puutavaran salakuljetyus Brasiliaan. 2000-luvulla paikka alkoi kilpailla Ciudad del Esten kanssa ostosmatkailijoista, joita varten kaupunkiin on perustettu tuhansia kauppoja. Samalla se on kuitenkin kärsinyt rikollisuudesta. 2010-luvulla kaupunki oli Paraguayn vakavien rikostilastojen kärjessä. Rikollisuus on liittynyt etenkin huumekauppaan.

## Väestö
Pedro Juan Caballeron asukasluku oli Paraguayn vuoden 2022 väestönlaskennan mukaan 127&nbsp;437.

## Lähteet

## Aiheesta muualla
Thomas Herndon

**Thomas Herndon** (s. 25. helmikuuta 1985) on Massachusetts Amherstin yliopiston jatko-opiskelija, joka osoitti virheellisiksi Carmen Reinhartin ja Kenneth Rogoffin laajalti siteeratun tutkimuksen tulokset, joiden mukaan valtionvelan noustessa yli 90 prosenttiin bruttokansantuotteesta talous pienenee 0,1 prosentilla. Tämä nimellä ”Growth in a Time of Debt” julkaistu tutkimus on ollut erittäin vaikutusvaltainen, ja sitä on usein käytetty vaadittaessa julkiseen sektoriin kohdistuvia säästöjä. Esimerkiksi Paul Ryan ja Olli Rehn ovat viitanneet kyseiseen tutkimukseen perusteena tukemilleen toimintamalleille.

Alun perin Herndon otti vuonna 2010 julkaistun Harvardin yliopiston professoreiden tekemän tutkimuksen tarkasteltavakseen osana ekonometrian kurssia, jota hän kävi syksyllä 2012. Monista yrityksistä huolimatta hän ei kuitenkaan onnistunut toistamaan tutkimusta. Niinpä työ jatkui kevätlukukaudelle 2013 saakka. Lukuisten sähköpostikyselyiden jälkeen Herndon sai Reinhartilta käyttöönsä tutkimuksessa käytetyt taulukot. Niitä tarkastellessaan hän huomasi, että Reinhart ja Rogoff olivat tehneet Excel-taulukossa huolimattoman laskentavirheen, jonka seurauksena kokonaislaskelmista puuttui erittäin oleellista tietoa valtioista, joilla on paljon velkaa suhteessa bruttokansantuotteeseen. 

Tämä ja muut Herndonin löytämät virheet olivat niin vakavia, että aluksi edes Herndonin omat professorit eivät uskoneet häntä, mutta joutuivat lopulta toteamaan hänen olevan oikeassa. Niinpä he laativat yhdessä Herndonin kanssa aiheesta artikkelin nimeltä ”Does High Public Debt Consistently Stifle Economic Growth? A Critique of Reinhart and Rogoff”, joka julkaistiin 15. huhtikuuta 2013. Siinä todetaan korkean velkatason korreloivan jonkin verran pienemmän kasvun kanssa. Sääntöön on kuitenkin monia poikkeuksia. Artikkelin mukaan talouskasvu on keskimäärin 2,2 prosenttia, mikäli julkista velkaa on yli 90 prosenttia bruttokansantuotteesta.

Reinhart ja Rogoff myönsivät Excel-laskentavirheensä, mutta puolustivat tutkimuksensa perustuloksia. Herndon on perustulostenkin osalta asiasta eri mieltä. Massachusettsin yliopiston Amherstin kampuksen professori Arindrajit Duben mukaan Reinhartin ja Rogoffin tutkimuksessa on Herndonin esille tuomien virheiden lisäksi merkittäviä teoreettisia ja syy-seuraussuhteiden tulkitsemiseen liittyviä ongelmia.

## Lähteet

## Aiheesta muualla
* Does High Public Debt Consistently Stifle Economic Growth? A Critique of Reinhart and Rogoff  – Thomas Herndonin, Michael Ashin ja Robert Pollin laatima, Reinhartin ja Rogoffin tutkimusta kritisoiva artikkeli
Suomen joukkue jääkiekon maailmanmestaruuskilpailuissa 1996

**[[Suomen jääkiekkomaajoukkue]]** vuoden 1996 maailmanmestaruuskisoissa jotka järjestettiin Itävallassa.

## Kokoonpano
***Päävalmentaja**:  Curt Lindström

## Katso myös
* Suomen joukkue jääkiekon maailmancupissa 1996

## Lähteet
Viidakkotöyhtönärhi

**Viidakkotöyhtönärhi** (*Platylophus galericulatus*) on varisten heimoon kuuluva varpuslintu. Se on sukunsa ainoa laji.

## Levinneisyys
Viidakkotöyhtönärheä esiintyy Kaakkois-Aasiassa. Sitä tavataan Bruneissa, Indonesiassa, Malesiassa, Myanmarissa ja Thaimaassa. Lajin populaatiota ei ole arvioitu, mutta sitä pidetään paikallisesti yleisenä. Laji on kuitenkin luokiteltu silmälläpidettäväksi.

## Elinympäristö
Viidakkotöyhtönärhi elää alankometsissä alle 1&nbsp;500 metrin korkeudella.

## Lähteet
Jääkiekon B-sarjan maailmanmestaruuskilpailut 1997

**[[Jääkiekon B-sarjan maailmanmestaruuskilpailut]] 1997** pelattiin Puolan Katowicessa ja Sosnowiecissä 12. - 21. huhtikuuta. Joukkueita oli mukana kahdeksan ja ne pelasivat kertaalleen jokainen jokaista vastaan. 

## Tulokset

## Katso myös
* Jääkiekon maailmanmestaruuskilpailut 1997
* Jääkiekon C-sarjan maailmanmestaruuskilpailut 1997
* Jääkiekon D-sarjan maailmanmestaruuskilpailut 1997

## Lähteet
* http://hokej.snt.cz/ms/ms1997.html  
* IIHF.com − World Senior Championship Pool B Poland 1997
Florenz Ziegfeld

**Florenz Ziegfeld Jr.** (21. maaliskuuta 1867 Chicago – 22. heinäkuuta 1932 New York) oli yhdysvaltalainen Broadway-tuottaja ja teatterinjohtaja, joka tunnetaan ennen kaikkea hänen vuosina 1907–1931 tuottamastaan revyysarjasta *[[Ziegfeld Follies]]*.

## Elämä ja ura
Ziegfeldin teatteriura alkoi Chicagossa vuonna 1892. Hän toimi uransa alkuvaiheessa vaudevillessa Sandow-nimisen voimamiehen managerina. Ziegfeld järjesti eurooppalaisia sotilassoittokuntia Chicagon maailmannäyttelyyn (1893). Vuonna 1896 hän tuotti näytelmän *A Parlor Match*, jossa esiintyi laulaja Anna Held. Hän toimi myöhemmin Heldin managerina New Yorkissa ja tuotti useita musikaaleja, jossa tämä esiintyi.

Vuonna 1907 sai ensi-iltansa ensimmäinen osa Ziegfeldin revyysarjasta *[[Ziegfeld Follies]]*. Pariisilaisten *[[Folies Bergère]]* -revyyesitysten pohjalta suunnitellut näytelmät tekivät Ziegfeldistä merkittävän nimen Broadwaylla. Vuosittaiset esitykset jatkuivat lähes yhtäjaksoisesti vuoteen 1931 asti. *Ziegfeld Follies* tunnettiin ylellisistä puitteistaan ja kauniista tanssitytöistään, ja esiintyjinä nähtiin tunnettuja tähtiä kuten Bert Williams, Eddie Cantor, Marilyn Miller, Fanny Brice ja W. C. Fields. Muun muassa Irving Berlin, Jerome Kern ja Victor Herbert sävelsivät musiikkia *Follies*-esityksiin.

*Folliesin* ohella Ziegfeld tuotti lukuisia muita Broadway-musikaaleja, mukaan lukien Jerome Kernin *Sally* (1920) ja *[[Show Boat]]* (1927), Harry Tierneyn *Kid Boots* (1923) ja *Rio Rita* (1927) sekä Rudolf Frimlin *The Three Musketeers* (1928).

Vuonna 1927 Ziegfeld rakennutti oman teatterin Manhattanin Sixth Avenuelle. Ensimmäinen Ziegfeld Theatressa esitetty näytelmä oli *Rio Rita*. Rakennuttajansa kuoleman jälkeen teatterirakennus toimi muun muassa elokuvateatterina (1933–1944) ja NBC:n TV-studiona (1955–1963). Rakennus purettiin vuonna 1966.

Florenz Ziegfeld kuoli New Yorkissa vuonna 1932. Hänen elämästään on kuvattu kolme elokuvaa: *[[Ziegfeld, naisten kuningas]]* (1936), *[[Ziegfeldin tähtirevyy]]* (1946) sekä TV-elokuva *Ziegfeld: The Man and His Women*. Ziegfeldin revyytuotantoihin sijoittuu myös elokuva *[[Revyytyttö]]* vuodelta 1941.

## Yksityiselämä
Ziegfeldin isä Florenz Ziegfeld Sr. oli arvostetun musiikkikoulu Chicago College of Musicin johtaja, mutta nuorempi Ziegfeld ei voinut sietää klassista musiikkia. Hän piti sirkuksesta, näyttävistä esityksistä ja kauniista naisista. Hänen teatterituotantonsa tehtiin usein kiireellä ja niiden esiintyjät vaihtuivat tarvittaessa nopeasti niin ennen ensi-iltaa kuin sen jälkeenkin. Raha-asioissa Ziegfeld toimi usein vastuuttomasti ja oli usein veloissa.

Näyttelijä-laulaja Anna Held oli avoliitossa Ziegfeldin kanssa 1897–1912. Huhtikuussa 1914 Ziegfeld meni naimisiin näyttelijä Billie Burken kanssa.

Ziegfeldillä oli New Yorkissa naistenmiehen maine. Hänen toimistossaan oli naisvieraita varten erityinen lukko, joka aukesi sisältäpäin normaalisti, mutta jonka vain hänen sihteerinsä pystyi aukaisemaan ulkoapäin.

## Lähteet
Anders Wilhelm Ramsay

**Anders Wilhelm Ramsay** (28. lokakuuta 1777 – 20. kesäkuuta 1808 Lemu) oli suomalainen majuri, joka kaatui Suomen sodassa. Hänen ja hänen veljensä Carl Gustaf Ramsayn kuolema toimi innoittajana J. L. Runebergin *[[Vänrikki Stoolin tarinat|Vänrikki Stoolin tarinoiden]]* runolle ”Matkamiehen näky”. Heidän isänsä oli maaherra Otto Wilhelm Ramsay ja äitinsä Sofia Lovisa Ramsay, josta Runebergin runo varsinaisesti kertoo.

Ramsay oli vuodesta 1805 kapteeni Hämeen läänin jalkaväkirykmentissä. Kun sota vuonna 1808 puhkesi, hänet kutsuttiin yleisesikuntaan. Siikajoen taistelussa hän johti keskustaa, kun suomalaiset ryntäsivät yli joen. Revonlahden taistelun päätyttyä hän vei vihollisen liput Tukholmaan ja sai ylennyksen majuriksi. Hän tuli yliadjutanttina Eberhard von Vegesackin joukkojen mukana uudelleen Suomeen kesäkuussa 1808 ja kaatui Lemun taistelussa joukkojen perääntyessä.

Ramsayn perheen ystävä, runoilija Erik Gustaf Geijer kirjoitti Ramsaysta ja hänen veljestään sonetin ”Bröderna Ramsay”. Veljesten äiti haetutti heidän ruumiinsa Porvooseen sukuhautaan ja lyötti heidän muistokseen mitalin, mikä oli ainutlaatuista silloisessa Suomessa.

## Lähteet
Satin Circus

**Satin Circus** oli vuosina 2010–2018 toiminut suomalainen popyhtye. Yhtye soitti melodista popmusiikkia ja sitä verrattiin muun muassa brittiläis-irlantilaiseen One Direction -yhtyeeseen. Yhtye sävelsi, sanoitti ja soitti kappaleensa itse. Yhtye solmi levytyssopimuksen Sony Music -levy-yhtiön kanssa elokuussa 2012. Samana vuonna yhtye voitti Popturné-bändikilpailun.

Yhtyeen ensimmäinen single ja musiikkivideo ”Emma” julkaistiin 24. huhtikuuta 2013. Toinen single ”If You Love Me” julkaistiin 13. syyskuuta 2013. Yhtye julkaisi Peter Månssonin ja Patric Sarinin tuottaman esikoisalbuminsa *[[Expectations]]* 14. helmikuuta 2014.

Yhtye osallistui keväällä 2015 Uuden Musiikin Kilpailuun kappaleellaan ”Crossroads”. Kappaleella solistina toimii esikoisalbumilla solistina toimineen Kristian ”Krippe” Westerlingin sijasta basisti Paul Uotila. Kappale kilpaili finaalipaikasta UMK:n ensimmäisessä karsinnassa 7. helmikuuta, josta se eteni kilpailun finaaliin. Finaalissa yhtye sijoittui toiseksi Pertti Kurikan Nimipäivät -yhtyeen voittaessa Suomen edustuspaikan vuoden 2015 Eurovision laulukilpailuun Wieniin, Itävaltaan.

Yhtye lopetti toimintansa keväällä 2018. Sittemmin Paul Uotila on aloittanut soolouran käyttäen artistinimeä Paul Elias ja rumpali Olli Halonen aloittanut soolouran laulaja-lauluntekijänä.

## Diskografia
### Albumit

### Singlet

### Musiikkivideot
* *Emma* (Ohj. Sami Joensuu)
* *If You Love Me* (Ohj. Sami Joensuu)
* *Expectations* (Ohj. Noah Lionnell)
* *Crossroads* (Ohj. Joonas Laaksoharju)
* *Come Back*

## Lähteet
Kiimajärvi (kylä)

**Kiimajärvi** oli suurehko kylä Viipurin läänin Pyhäjärvellä, Karjalankannaksella. Kylä sijaitsi Kiimajärven itärannalla. Naapurikyliä olivat Montrua pohjoispuolella, Jaama itäpuolella, Noitermaa kaakkoispuolella ja Porsaanmäki eteläpuolella. Järven vastarannalla, 2-3 kilometrin päässä, sijaitsivat Tiituan ja Musakanlahden kylät.

Kiimajärven keskuksena oli entinen lahjoitus­maa­tarkartano, jonka maista oli muodostettu noin 30 maatilaa lahjoitusmaiden lunastamisen jälkeen. Kylän maat sijaitsivat lavealla viljelysvyöhykkeellä Kiimajärven rannan tuntumassa. Kylän itäpuolella avautui Kiimajärven kangas, jonka halki kulkivat Vpl. Pyhäjärveltä Sakkolan asemalle johtava maantie ja Pietari–Hiitola-rautatie. Lähin rautatiepysäkki oli Noitermaassa, noin 2 kilometrin päässä kylän keskustasta.

Maatalous oli kylän pääasiallinen elinkeino. Vuonna 1929 kylässä viljeltiin peltoa yhteensä 281,23 ha, niittyä oli 91,38 ha ja metsämaata oli 1.037,99 ha. Vuonna 1943 oli viljelyksessä veroilmoitusten mukaan 374,60 ha. Maanviljelyksen lisäksi kylässä harjoitettiin kalastusta. Kylässä oli v. 1939 kirkonkirjojen mukaan yhteensä 333 asukasta. Kylä kuului Noitermaan kansakoulupiiriin.

## Lähteet
Wolter Ramsay

**Wolter Ramsay** (8. syyskuuta 1855 Dragsfjärd – 8. lokakuuta 1926 Helsinki) oli suomalainen yritysjohtaja ja valtiopäivämies.

Ramsayn vanhemmat olivat ruukinomistaja Alexander Wolter Ramsay ja Emmy Beata Katarina Tham ja puoliso vuodesta 1885 Alice Anna Maria Wolff. Ramsay tuli ylioppilaaksi Helsingin ruotsalaisesta normaalilyseosta 1872 ja valmistui koneinsinööriksi Polyteknillisestä opistosta 1877 sekä Helsingin yliopistosta  filosofian kandidaatiksi 1880 ja molempien oikeuksien kandidaatiksi 1884. Hän edusti sukuaan aatelissäädyssä valtiopäivillä 1882. 

Ramsaylle myönnettiin vuorineuvoksen arvonimi 1907. Hän johti Vaasan Puuvillatehdasta vuodesta 1882, Högforsin tehdasta 1885–1906 ja Tampereen Pellava- ja Rauta-Teollisuus Oy:tä 1906–1926. Wolter Ramsayn mukaan on nimetty myös katu. Wolter Ramsayn katu sijaitsee Lahdessa vanhalla teollisuusalueella Hennalassa, nykyisin uuden Tornatorin asuinalueella.
Wolter Ramsayn veljiä olivat August Ramsay ja Wilhelm Ramsay.

Ramsay oli kutomateollisuuden työnantajain liiton johtokunnan puheenjohtajana sen perustamisesta vuodesta 1908 alkaen, Suomen puuhiomoyhdistyksen johtokunnan puheenjohtajana sekä teollisuudenharjoittajain palovakuutusyhtiön ja metalliteollisuudentyönantajaliiton johtokunnan jäsenenä.

## Lähteet